Lukstupe

Lukstupe ir upe Latvijā, Aiviekstes kreisā krasta pieteka. 

Lukstupe sākas pie Krustpils—Jelgavas dzelzceļa nepilnu kilometru pirms tilta pār Daugavu. Tek paralēli Daugavai, starp to un autoceļu A6, sākumā pa Meldernieku pļavām, pēc tam gar Produsalu, Smiķiem, Ancīšiem un Leināniem. Starp Grīvas kapiem rietumos un Kalnsētām austrumos ietek Aiviekstē. Lielu plūdu gadījumos Lukstupi kā ceļu uz Aivieksti izmanto arī Daugavas ūdeņi. Pie Salupēm no labā krasta Lukstupē ietek Salupe.Avotiņa Ruta. Krustpils pagasts. Rīga, 2012. 183.lpp. 
Upes kopējais garums ir 7 km.www.vietvardi.lgia.gov.lv Pirms Jelgavas—Krustpils dzelzceļa uzbēruma izbūves Lukstupe bijusi aptuveni 2 km garāka un sākusies Zeļķu līdzenumā, uz Rietumiem no Braunsalas meža tagadējo Kairīšu apkārtnē. Veicot dzelzceļa būvdarbus, Lukstupes augšteces ūdeņi pa raktu grāvi, kas tagad saucas Kārklupīte, novadīti uz Daugavu.

 Atsauces 

Kategorija:Jēkabpils novada upes